Soňa Rebrová

Soňa Rebrová (* 1973, Bratislava) je slovenská diaľková a zimná plavkyňa, známa výkonmi v extrémnych podmienkach a držiteľka viacerých slovenských rekordov. Ako druhá Slovenka úspešne preplávala kanál La Manche, absolvovala sólové plávanie v arktických vodách a vytvorila rekordy v diaľkovom plávaní na Slovensku.

 Život 
Pracovala ako novinárka, vydavateľka a spisovateľka.

 Športová kariéra 
S plávaním začala v detstve, ale plávala len nesúťažne. V roku 2018 začala s otužovaním.

Diaľkové plávanie začala po štyridsiatke.

Počas leta 2021 preplávala šesť najväčších vodných nádrží na Slovensku: Sĺňavu, Kráľovú, Oravskú priehradu, Liptovskú Maru, Zemplínsku šíravu a Domašu. Celkovo zaplávala . Projekt sa podaril až na tretíkrát.

V roku 2022 preplávala slovenskú časť Dunaja, od Devína po Ostrihom. Za 34,583 hodiny preplávala 162,290 km a určila tým slovenský rekord.

8. septembra 2023 preplávala kanál La Manche, vo veku 52 rokov sa stala druhou a zároveň najstaršou Slovenkou. Preplávanie z Anglicka do Francúzska trvalo 14 hodín a 43 minút.

Stala sa prvou Slovenkou, ktorá preplávala kilometer vo vodách Arktídy. Voda mala teplotu −0,8 °C a vzduch −11 °C. Rebrová plávala bez neoprénu, len v plavkách.

 Referencie 

Kategória:Osobnosti z Bratislavy
Kategória:Slovenskí novinári
Kategória:Slovenskí spisovatelia
Kategória:Slovenské plavkyne